Koncentracija
Koncentracija (iš lot. com – 'su', kartu + centrum – 'vidurys') – fizikinis dydis, rodantis medžiagos kiekį tirpale arba medžiagų mišinyje. Matematine prasme išskiriamos kelių tipų koncentracijos: masės koncentracija, molinė koncentracija, molialinė koncentracija ir titras. Koncentracijos terminas dažniausiai vartojamas kalbant apie tirpalus ir tirpiklius, nors gali reikšti ir dalį įvairių agregatinių būsenų junginiuose.